OpenLLM-France/wikimedia huggingface dataset:
# Balàfia (partida)

Balàfia és una partida de l'Horta de Lleida, de Lleida. L'origen del seu nom cal trobar-lo en la Torre Balàfia, antiga granja medieval avui desapareguda. Aquesta torre va prendre el nom de la clamor sarraïna Abolàfia (Wad-el-afia en àrab, traduït «la senyora blanca»), aquesta clamor de fet és l'actual riu Noguerola. La ciutat de Lleida, en la seva expansió cap al nord, ha anat guanyant terreny a la partida i va convertir la seva part sud en barri de la ciutat. Zona d'economia bàsicament agrícola, arbres fruiters sobretot, evoluciona cap a una economia més de serveis gràcies a limitar amb la ciutat de Lleida. Cal destacar-hi la presència d'un històric club de natació i tennis lleidatà. Balàfia disposa de transport públic municipal, línies L8 Balàfia - Gualda i L17 Bordeta - Ciutat Jardí.
Limita amb les següents partides i barris de Lleida:
* Al nord amb la partida de Montcada.
* Al nord-est amb la partida de Marimunt.
* A l'est amb la partida de La Cort.
* Al sud amb el barri de Balàfia.
* Al sud-oest amb la partida de Bovà.
* A l'oest amb la partida de Boixadors.

## Referències

* ↑ «Balàfia (partida)». Gran Enciclopèdia Catalana. Barcelona: Grup Enciclopèdia Catalana.
* ↑ Lladonosa i Pujol, Josep. La ciutat de Lleida. vol. Ier. Barcelona: Barcino, 1955. ISBN 978-84-7226-315-4.

## Enllaços externs

* «Mapa general de Lleida. Partides». Ajuntament de Lleida. Arxivat de l'original el 2011-07-20. [Consulta: 4 juny 2011].
* «Xarxa de camins municipals del terme de Lleida» (pdf). Oficina municipal de l'Horta de Lleida. Arxivat de l'original el 2010-09-21. [Consulta: 20 maig 2011].
* «Mapa de les partides de Lleida» (gif). Arxivat de l'original el 2016-03-04. [Consulta: 21 agost 2014].
* «Línia L8 Balàfia - Gualda». Moventis - Autobusos de Lleida. Arxivat de l'original el 2011-07-20. [Consulta: 4 juny 2011].
* «Línia L17 Bordeta - Ciutat Jardí». Moventis - Autobusos de Lleida. Arxivat de l'original el 2011-07-20. [Consulta: 4 juny 2011].
# Telmatoscopus rothschildi

Telmatoscopus rothschildi és una espècie d'insecte dípter pertanyent a la família dels psicòdids.

## Descripció

* Les ales fan entre 2,5 i 2,75 mm de llargària.

## Distribució geogràfica

Es troba a Europa: les illes Britàniques, França, Bèlgica, els Països Baixos i Alemanya (Baviera).

## Referències

* ↑ Eaton, A. E., 1904. New Genera of European Psychodidae. Entomologist's Monthly Magazine. 40:55-59.
* ↑ uBio (anglès)
* 1 2 Catalogue of Life (anglès)
* ↑ uBio (anglès)
* 1 2 The Ecology of Commanster (anglès)
* ↑ An Update of the 1998 Checklist of Diptera of the British Isles (actualitzat el 7 de març del 2012) Arxivat 2015-03-17 a Wayback Machine. (anglès)
* ↑ Duckhouse, D. A., 1962. Some British Psychodidae (Diptera, Nematocera): Descriptions of Species and a Discussion on the Problem of Species Pairs. Transactions of the Royal Entomological Society of London, 114: 403–436.
* ↑ Rote Liste gefährdeter Schmetterlingsmücken (Diptera: Psychodidae) Bayerns Arxivat 2011-09-15 a Wayback Machine. (alemany)
* ↑ Rote Liste der gefährdeten Tiere und Gefäßpflanzen Bayerns Kurzfassung (Llista Vermella dels animals i plantes vasculars amenaçats a Baviera) (alemany)
* ↑ Epidemiology of Leishmaniosis in Southern Germany with Emphasis on the Family of Psychodidae, Primarily Phlebotominae (anglès)
* ↑ Global Species Arxivat 2016-03-03 a Wayback Machine. (anglès)
* ↑ PESI (anglès)

## Bibliografia

* Ježek, J., 1989. Contribution to the taxonomy of the genus Telmatoscopus Eat. (Diptera, Psychodidae). Acta Musei Nationalis Pragae. 44B:75-104.
* Jung, H.F., 1956. Beiträge zur Biologie, Morphologie und Systematik der europäischen Psychodiden (Diptera). Deutsche Entomologische Zeitschrift, vol. 3, pàgs. 97-257.

## Enllaços externs

* ION (anglès)
# Bandera d'Oregon

La bandera d'Oregon és el senyal oficial de l'estat nord-americà d'Oregon, adoptat en 1925. Consisteix en un camp blau en el qual es troba, al capdavant, el segell d'Oregon amb les paraules State of Oregon ("Estat d'Oregon") a la part superior i l'any en què va adquirir el rang d'estat -1859 - a la part inferior. A l'anvers es troba representat un castor, l'animal estatal. Tots aquests detalls són de color daurat, representant els colors de l'estat. La proporció de l'alçada de la bandera en respecte a l'ample és de 3:5.
En general és estrany que una bandera tingui símbols diferents en cadascun dels seus costats, a més que aquests dissenys són molt més cars de fabricar. La bandera d'Oregon és l'única bandera estatal en els Estats Units amb aquesta característica.

## Història

El disseny de la bandera actual es va fer oficial el 26 de febrer de 1925. Es creu que és la primera bandera d'Oregon fou relitzada per Meier & Frank, i cosida per Marjorie Kennedy i Cox Blanche, els empleats de la botiga. Aquesta bandera va ser donada a la Universitat Eastern Oregon el 1954 pel net de l'ex governador de Walter M. Pierce. el 2010, la bandera va ser restaurada.
La bandera actual de l'estat d'Oregon va ser classificada en una enquesta duta a terme per la NAVA com la bandera número 62 d'entre 72 banderes de territoris dels EUA i Canadà.

## Referències

* ↑ «Oregon Almanac:Flag, State». Oregon Blue Book. [Consulta: 5 maig 2008].
* ↑ «Oregon Flag». Flags of the World. [Consulta: 5 maig 2008].
* ↑ «Vexillology - Flags with different backsides». Flags of the World. [Consulta: 5 maig 2008].
* ↑ «NAVA 2001 Flag Survey». Arxivat de l'original el 2011-06-06. [Consulta: 19 gener 2021].
# Humilitat

La humilitat és un tret del caràcter o una actitud que consisteix a rebaixar el propi mèrit, estima o vàlua davant dels altres.

## Religió

Ha estat vista com un valor o qualitat positiva en algunes cultures, a causa de la submissió a la divinitat, on l'ésser humà es reconeix imperfecte i inferior en comparació als déus i els ret culte per no provocar la seva ira.
A les religions orientals està relacionada amb la capacitat de desprendre's del propi jo com un pas previ per a la il·luminació o assoliment del nirvana. Tot el que sigui egoisme o orgull és un llast per fusionar-se amb el cosmos i la individualitat és mal vista, car tothom és només una peça en el total de l'univers i pot adoptar cíclicament diverses personalitats.
El cristianisme exalta la humilitat com a antídot al pecat capital de la supèrbia o orgull excessiu. Diverses paràboles i passatges bíblics en fan referència, com per exemple la paràbola del fariseu i el publicà. És també l'actitud adequada davant la lectura de les Escriptures, de múltiples sentits. Està lligada a diverses representacions de Maria, asseguda amb un coixí i amb la mirada baixa, com a signe d'acceptació del seu destí.

## Filosofia

Seria l'extrem oposat de l'orgull extrem o hibris clàssica. Per a Spinoza és la tristesa causada per la pròpia consciència d'impotència o feblesa. Nietzsche veu la humilitat com una estratègia falsa dels febles per protegir-se dels nobles i usurpar el seu lloc en el poder. Lloant la humilitat, hom blasma la força, que és el que regeix a la natura, per defensar aquells que no poden posseir-la.

## Referències

* ↑ Woo, B. Hoon (2013). "Augustine’s Hermeneutics and Homiletics in De doctrina christiana". Journal of Christian Philosophy 17
Viccionari
# Bàcul (os)

El bàcul, anomenat també os penià, és l'os present al penis d'alguns grups de mamífers, incloent-hi els insectívors, els rosegadors, els carnívors i els primats (excepte en els humans). Pot tenir una forma i unes dimensions molt variades.
Entre les espècies domèstiques, és present en el gos i el gat. Permet al mascle penetrar la femella fins i tot sense tenir el penis erecte, cosa que es produeix durant el coit.
En el cas del gos, la separació forçada del mascle de la femella durant la copulació (juntament amb altres esdeveniments traumàtics) pot causar la fractura de l'os penià. Això pot ser perquè, tot i que l'ejaculació es produeix ràpidament, els animals triguen fins a 30-40 minuts per separar-se, i propietaris mal informats poden interpretar-ho com una copulació fallida i intentar separar els gossos abans que passi el temps necessari.
Viccionari
# Iassénskaia Pereprava

Iassénskaia Pereprava - Ясенская Перепр́ава (rus) és un possiólok del krai de Krasnodar, a Rússia. Es troba al cordó litoral de Iassénskaia, entre el llac Khànskoie i el liman Beissúgskoie, molt a prop de la costa de la mar d'Azov, a 50 km al sud de Ieisk i a 146 km al nord-oest de Krasnodar, la capital.
Pertany al municipi de Iassénskaia.
# Pas del Boc

El Pas del Roc és un pas de muntanya situat a 930 metres d'altitud del terme municipal de Conca de Dalt, dins del vell enclavament dels Masos de Baiarri, pertanyent a l'antic terme de Claverol, al Pallars Jussà.
És a la dreta del barranc de les Llaus, en els primers contraforts del nord-oest de la Roqueta, just a llevant de la Roca de les Tosques.

## Enllaços externs

* Institut Cartogràfic de Catalunya
# Font Nova (Vilamolat de Mur)

La Font Nova és una font del terme municipal de Castell de Mur, en territori del poble de Vilamolat de Mur, de l'antic municipi de Mur.
Està situada a 687 m d'altitud, a l'esquerra del barranc de Rius, a la partida de l'Hort Nou. És al costat nord-est de la carretera local de Fígols de Tremp al castell de Mur, sota d'ella.

## Enllaços externs

* Institut Cartogràfic de Catalunya
# Meier

* No s'ha de confondre amb meyer.
«Meier» té aquests significats:
* Alexander Meier (Buchholz in der Nordheide, 1983), futbolista alemany
* Armin Meier (Rickenbach, Lucerna, 1967), ciclista suís professional entre 1996 i 2001
* Christian Meier (Sussex, Nova Brunswick, 1985), ciclista canadenc, professional des del 2006 fins al 2016
* Dirk Meier (Spremberg, Brandenburg, Alemanya de l'Est, 1964), ciclista
* Georg Meier (escaquista) (Trèveris, 1987), Gran Mestre d'escacs alemany
* Johanna Meier (Chicago, 1938), soprano estatunidenca associada al repertori de Wagner i Strauss
* Karl Meier (Sankt Gallen, 1897 - Zuric, 1974), actor suís
* Megan Meier (O'Fallon, 1992 - Dardenne Prairie, 2006), adolescent nord-americana
* Norbert Meier (1958), jugador de futbol alemany i gerent d'Arminia Bielefeld
* Sid Meier (Sarnia, Ontario, 1954), programador, dissenyador i autor de videojocs
* Richard Meier (Newark, Nova Jersey, 1934), arquitecte estatunidenc
* Roland Meier (Dänikon, cantó de Zuric, 1967), ciclista suís professional entre 1994 i 2001
* Waltraud Meier (Würzburg, Alemanya, 1956), mezzosoprano i soprano alemanya especialitzada en papers wagnerians
# Plogoff

Plogoff (en bretó Plougoñ) és un municipi francès, situat a la regió de Bretanya, al departament de Finisterre. L'any 2006 tenia 1.410 habitants. Limita amb els municipis de Primelin i Cléden-Cap-Sizun. A fla fi dels anys 1970 el govern francès va intentar instal·lar-hi una central nuclear, un projecte que va suscitar molta resistència.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 2.569 | 2.547 | 2.359 | 2.131 | 1.902 | 1.563 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001-2008 | Jean Vichon | |
| 2008- | Maurice Lemaitre | |

## Referències

* ↑ «l'Ouest en mémoire - Le nucléaire contesté à Plogoff - Ina.fr». [Consulta: 14 juliol 2018].

## Vegeu també

* afer de Plogoff
# Bresse

La Bresse (francoprovençal Brêsse) és una regió geogràfica de França, i una antiga província del regne de França. És situada al departament d'Ain a la regió d'Alvèrnia Roine-Alps i de Saona i Loira a la regió de Borgonya-Franc Comtat. La capital històrica és Bourg-en-Bresse.

## Història

La senyoria de Bresse fou una jurisdicció feudal de França, que va sorgir vers el segle xi. Actualment es troba a les regions franceses d'Alvèrnia-Roine-Alps i Borgonya-Franc Comtat. Des del seu origen apareix unida a la senyoria de Bugey. Va passar (junt amb Bugey) a Savoia per matrimoni el 1272 (de dret a la mort de la darrera senyora el 1294) i va pertànyer a Savoia fins al 1601 en què fou cedida a França pel tractat de Lió.

### Llista de senyors de Bresse i Bugey

* Raül (Rodolf) vers 1015-1033
* Ramon Reinald I 1033-1072
* Galceran 1072-1108
* Udulric 1108-1120
* Reinald II 1120-1153
* Ulric I 1153
* Reinald III 1152-1180
* Ulric II 1180-vers 1220
* Guiu I, vers 1220
* Reinald IV, vers 1220-1253
* Guiu II 1253-1268
* Simona Sibil·la 1268-1294
* Amadeus V de Savoia 1272-1294 (espòs)
* A Savoia 1294-1601
* Incorporat a França pel tractat de Lió de 1601

## Vegeu també

* Bugey

## Enllaços externs

* (francès) Association Chroniques de Bresse
* (francès) La cultura de Bresse a l'Ain
# Iera

Iera (en grec antic Ἴαιρα) va ser, segons la mitologia grega, una de les cinquanta Nereides, filla de Nereu, un déu marí fill de Pontos, i de Doris, una nimfa filla d'Oceà i de Tetis. Tenia un únic germà, Nèrites.
La mencionen Homer i Gai Juli Higí a les seves llistes de nereides. Homer diu que va ser una de les trenta-dues nereides que van pujar des del fons de l'oceà per arribar a les platges de Troia i plorar, juntament amb Tetis, la futura mort d'Aquil·les

## Referències

* ↑ Gai Juli Higí. Fabularum, pròleg, 8
* ↑ Homer. Ilíada, VIII, 38 i seg.
# Palo del Colle

Palo del Colle és un municipi italià, situat a la regió de la Pulla i a la Ciutat metropolitana de Bari. L'any 2004 tenia 20.843 habitants.

## Fills il·lustres

* Domenico Guaccero (1927-1984), compositor musical.
# Balistes polylepis

Balistes polylepis és un peix teleosti de la família dels balístids i de l'ordre dels tetraodontiformes.

## Referències

* ↑ The Taxonomicon (anglès)
* ↑ UNEP-WCMC Species Database (anglès)
# Tika Sumpter

Euphemia L. Sumpter, més coneguda com Tika Sumpter (Queens, 20 de juny de 1980) és una actriu, productora, presentadora de televisió i model americana. Va començar la seva carrera com a presentadora de TeenNick, Best Friend's Dati (2004-2005), i el 2005 va aconseguir el paper de Layla Williamson en la novel·la diurna de l'ABC, Live One Life, on va tenir protagonisme regularment fins al 2010. El mateix any, va protagonitzar el drama musical Stomp the Yard: Homecoming. Després va tenir papers recurrents com Raina Thorpe en el drama adolescent de la CW, Gossip Girl, i com Jenna Rice en la comèdia de la BET, The Game.
Sumpter va actuar posteriorment amb papers en What's Your Number? (2011) i Think Like a Man (2012), abans de Sparkle (2012) i La Madea Christmas (2013). El 2013, va començar el seu paper com Candace Young, la protagonista de la novel·la de la Oprah Winfrey Network, The Haves and the Have Nots. Més tard va interpretar Angela Payton en les pel·lícules de comèdia Ride Along (2014) i Ride Along 2 (2016), Yvonne Fair en la pel·lícula biogràfica Get On Up (2014) i Michelle Robinson Obama en la comèdia romàntica Southside with You (2016).

## Referències

* ↑ «Tika Sumpter». Yahoo Movies.
* ↑ «Euphemia "Tika" Sumpter». Soapcentral, 25-04-2010.
* ↑ Lerman, Gabriel. «La primera cita dels Obama». La Vanguardia, 25-08-2016. [Consulta: 1r febrer 2020].
# Melchor Fauli Garcés

Melchor Fauli Garcés (Benavites 1981), més conegut com a Melchor, és un pilotari professional en nòmina de l'empresa ValNet. En l'Escala i corda juga com a mitger. Va debutar el 1993 al Trinquet de Pelayo (València), i va guanyar el Circuit Bancaixa en 2007, juntament amb Núñez i Tino.
Va deixar de ser professional després de la temporada 2008/2009, quan arran de la crisi econòmica, Valnet es va desprendre d'ell i d'altres pilotaris. Tanmateix, va continuar apareixent en diverses partides i competicions, com l'individual de 2011.

## Palmarés

* Campió del Circuit Bancaixa: 2007

## Referències

* ↑ «Núñez, Melchor y Tino ganan con autoridad el Trofeo Bancaixa». Levante-EMV, 19-03-2007. Arxivat de l'original el 2017-01-09 [Consulta: 8 gener 2017].
* ↑ Arroyo, Paco Cerdà; Mascarell, Purificació Garcia. La revolució va de bo!: La modernització de la pilota valenciana. Universitat de València, 2011-11-28, p. 31. ISBN 9788437087597.
* ↑ «Núñez y Melchor se imponen en Vila-real» (en castellà). El Periódico Mediterráneo, 04-08-2005.
* ↑ Cano, J. «Santi supera a Melchor en el individual Bancaixa» (en castellà). Super Deporte, 29-09-2011.
* ↑ Sanchis, Guillem «Luto en la pilota valenciana por el fallecimiento de Núñez» (en castellà). Las Provincias, 14-05-2013.

## Enllaços externs

* Fitxa de ValNet Arxivat 2008-05-13 a Wayback Machine.
# Pla de la Molsosa

El Pla de la Molsosa és el pla on està situat el poble de la Molsosa, capital del municipi del Solsonès que porta el mateix nom. Té una altitud mitjada de 640 metres.
Hi ha diverses masies ubicades en aquest pla que formen part del municipi: els Plans, la Passada.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
* ↑ Ajuntament de la Molsosa La Molsosa - Pla especial urbanístic del Catàleg de masies i cases rurals (expedient 2013 / 049811 / N) [La Molsosa], 2013, pàg. 200 [Consulta: 24 gener 2022].
# Bonadona i Altemir

La Bonadona i l'Altemir són els gegants institucionals de Premià de Dalt. Estrenats el dia del pregó de la Festa Major de 2005, representen dos dels quatre germans que van viure al s. X al castell que hi havia on ara hi ha el cementiri. Uns mesos abans, per la diada de Sant Jordi, es va publicar el conte amb la seva llegenda: el poble es van alliberar dels pirates gràcies a aquestes carcasses, amb les quals es van fer passar per gegants, espantant els assaltants.
L'origen de les figures ha estat protagonista del programa Històries Gegants de TV3. El 2015 van participar al programa Divendres de TV3, que dedicà la setmana al municipi.

## Referències

* ↑ «Conte dels gegants de Premià de Dlat (pdf)». [Consulta: 8 agost 2022].
* ↑ TV3. «Històries gegants - Inspiració 2:00 - 08:13». [Consulta: 8 agost 2022].
* ↑ TV3. «Divendres - 16/07/2015 - 1:27:48». [Consulta: 8 agost 2022].
# Ichthyscopus sannio

Ichthyscopus sannio és una espècie de peix pertanyent a la família dels uranoscòpids.

## Descripció

* Pot arribar a fer 65 cm de llargària màxima.

## Hàbitat

És un peix marí i d'aigua salabrosa, demersal i de clima tropical.

## Distribució geogràfica

Es troba al Pacífic occidental central: l'est d'Austràlia.

## Ús comercial

És bo com a aliment.

## Observacions

És inofensiu per als humans.

## Referències

* ↑ Swainson W., 1839. The natural history and classification of fishes, amphibians, & reptiles, or monocardian animals. Londres. Nat. Hist. & Class. v. 2. i-vi + 1-448.
* ↑ uBio (anglès)
* ↑ Whitley, G. P., 1936. More ichthyological miscellanea. Memoirs of the Queensland Museum v. 11 (pt 1): 23-51, Pl. 4.
* ↑ Catalogue of Life (anglès)
* ↑ The Taxonomicon (anglès)
* 1 2 3 4 FishBase (anglès)
* ↑ Kishimoto, H., 2001. Uranoscopidae. Stargazers. P. 3519-3531. A: K.E. Carpenter i V. Niem (eds.). FAO species identification guide for fishery purposes. The living marine resources of the Western Central Pacific. Vol. 6. Bony fishes part 4 (Labridae to Latimeriidae), estuarine crocodiles.. FAO, Roma.
* ↑ Johnson, J.W., 1999. Annotated checklist of the fishes of Moreton Bay, Queensland, Australia. Memoirs of the Queensland Museum 43(2):709-762.
* ↑ Kishimoto, H., 2001.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* BioLib (anglès)
* AQUATAB
# Benson (Arizona)

Benson és una població dels Estats Units a l'estat d'Arizona. Segons el cens del 2007 tenia 4.974 habitants, 2.084 habitatges, i 1.346 famílies La densitat de població era de 50,9 habitants/km².

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* ↑ «Fact Sheet- Benson». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 17 juliol 2010].
* ↑ «Geographic Comparison Table- Benson». American Fact Finder. Oficina del Cens dels Estats Units, 12-01-2010.
# Torneig de Lió 2023

«Torneig de Lió 2023» té aquests significats:
* Torneig de tennis masculí: Open Parc Auvergne-Rhône-Alpes Lyon 2023
* Torneig de tennis femení: Open 6ème Sens – Métropole de Lyon 2023
# Enric IV el Just

Enric IV el Just (1256 $^{(Gregorià)}$ - Breslau, 23 de juny de 1290) va ser rei de Polònia del 1288 al 1290. Educat per la jerarquia eclesiàstica i consellers reials, va mostrar sempre gran interès per la cultura. En el seu breu regnat, va apostar per donar més pes a les ciutats, amb lleis germàniques i el foment de la mineria i reformes monetàries per obtenir ingressos. Hi ha rumors d'enverinament al voltant de la seva mort. Es va casar dos cops, la segona amb Matilda de Brandenburg, sense descendència, per la qual cosa va ser succeït per un cosí
L'interès per la cultura d'Enric el va portar a parlar diverses llengües i promoure la cultura cortesana i cavalleresca. Fins i tot el mateix va escriure poesia en alemany com a Minnesänger. En el Còdex Manesse, elaborat pocs anys després de la seva mort, es conserven dues poesies seves (a nom de Heinrich von Pressela) i un retrat.
# Pla de la Saira (Montoliu de Segarra)

El Pla de la Saira és un pla que es troba als municipis de Montoliu de Segarra i Montornès de Segarra a la comarca de la Segarra.
# Bryce McLeod

Bryce McLeod (Aberdeen, 23 de desembre de 1929 - Abingdon-on-Thames, 20 d'agost de 2014) va ser un matemàtic escocès.

## Vida i Obra

McLeod va néixer en una família d'enginyers i professors de matemàtiques. Després d'estudiar matemàtiques a la universitat d'Aberdeen, va obtenir una beca per continuar estudis a la universitat d'Oxford, en la qual es va doctorar el 1958 amb una tesi dirigida per Edward Titchmarsh, després de fer el seu servei militar entre 1953 i 1955.
Després de doctorar-se va ser professor de la universitat d'Edimburg fins al 1960 quan va acceptar una plaça docent al Wadham College de la universitat d'Oxford. El 1987, quan s'apropava la seva jubilació (obligatòria a Oxford), va marxar a la universitat de Pittsburgh on va romandre actiu uns altres vint anys, fins que es va retirar el 2007, tornant a Anglaterra.
McLeod va publicar unes cent cinquanta obres, incloent dos llibres de text, entre els quals destaca Classical methods in Ordinary Diferential Equations, escrit després de la seva jubilació. El seu principal camp de treball van ser les equacions diferencials i les seves aplicacions a la mecànica, a la física i a la biologia.

## Referències

* ↑ Hastings, 2016, p. 384.
* ↑ Hastings, 2016, p. 400.
* ↑ Hastings, 2016, p. 403.
* ↑ Brezinski i Redivo-Zaglia, 2020, p. 104.

## Bibliografia

* Brezinski, Claude; Redivo-Zaglia, Michela. Extrapolation and Rational Approximation (en anglès). Springer, 2020. ISBN 978-3-030-58417-7.
* Hastings, Stuart «John Bryce McLeod. 23 December 1929 - 20 August 2014» (en anglès). Biographical Memoirs of Fellows of the Royal Society, Vol. 62, 2016, pàg. 381-407. DOI: 10.1098/rsbm.2015.0031. ISSN: 0080-4606.

## Enllaços externs

* O'Connor, John J.; Robertson, Edmund F. «Bryce McLeod» (en anglès). MacTutor History of Mathematics archive. School of Mathematics and Statistics, University of St Andrews, Scotland.
* Howison, Sam. «Professor John Bryce McLeod FRS FRSE (1929 - 2014)» (en anglès). Universitat d'Oxford, 2014. [Consulta: 29 octubre 2023].
* Ball, John. «McLeod, John Bryce (known as Bryce McLeod)» (en anglès). Oxford Dictionary of National Biography, 2018. [Consulta: 29 octubre 2023].
# Ieia (Novopokróvskaia)

* Per a altres significats, vegeu «Ieia (desambiguació)».
Ieia - Ея (rus) - és un khútor del krai de Krasnodar, a Rússia. Es troba a la dreta del riu Ieia. És a 7 km al nord-oest de Novopokróvskaia i a 163 km al nord-est de Krasnodar.
Pertany a l'stanitsa de Novopokróvskaia.